OpenLLM-France/wikimedia huggingface dataset:
# Fensterbach

Fensterbach Alemaniako udalerria da. Bavaria estatuan dago, [[Schwandorf (barrutia)|Schwandorf]] barrutian. 2014an 2.398 biztanle zituen 26,84 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q547861
* Multimedia: Fensterbach / Q547861
# Fenton (Staffordshire)

Fenton, Ingalaterrako erdialdean dagoen udalerri bat da, Staffordshire konderrian.
* Datuak: Q580766
* Multimedia: Fenton, Staffordshire / Q580766
# Fensdorf

Fensdorf Alemaniako udalerria da. Renania-Palatinatua estatuan kokatuta dago, [[Altenkirchen (barrutia)|Westerwaldeko Altenkirchen]] barrutian. 2014an 413 biztanle zituen 2,17 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q386673
* Multimedia: Fensdorf / Q386673
# Fenton (Iowa)

Fenton Iowako hiri bat da. Kossuth konderrian kokatua dago. 2010ean 279 biztanle zituen, 0,89 kilometro koadrotan banatuta.

## Ikus, gainera

* Kossuth konderria

## Kanpo estekak

* Datuak: Q1913454
# Fujio Yamamoto

Fujio Yamamoto (japonieraz: 山本 富士雄; 1966ko maiatzaren 27a - ) Japoniako futbolari ohia da.
Hainbat futbol taldetan jokatu du, esaterako Urawa Reds eta Bellmare Hiratsuka.

## Kanpo estekak

* (Japonieraz) J.League Data Site
* Datuak: Q1825516
# Fujiko Nakaya

Fujiko Nakaya (japonieraz: 中谷 芙二子, Nakaya Fujiko, Sapporo, 1933ko maiatzaren 15a) Japoniako emakume artista ezaguna da, bereziki laino-eskulturei esker, horrelako bat Bilboko Guggenheim museoan sortu zuen 2009an.

## Biografia

Nakaya Sapporon jaio zen 1933an. Bere aita Ukichiro Nakaya lehen elur-maluta artifizialak egin zituena, garai hartan Hokkaido Unibertsitateko irakasle laguntzailea zen. Bere aitak film dokumental eta irratsaio ugari ekoitzi zituen gero eta Iwanami Productions sortu zuen, dokumental eta hezkuntza-filmen ekoizlea. Ukichirō Nakaya sumi-e artista ere izan zen, eta 1960an bere tintazko margolanak Fujiko Nakayaren olio-pintuekin batera erakutsi zituzten Chicagoko Sherman Galleryko erakusketa batean. Azken urteotan Oslo Kunstforening-en eta Le Forum Ginza Maison Hermès-en egindako erakusketek Ukichiro Nakayaren ideiek eta praktika zientifikoek Fujiko Nakayaren artegintzan izan duten eragina erakutsi dute.
Fujiko Nakaya Tokion batxilergoa egin zuen eta, ondoren, Japoniako Emakumeen Unibertsitateko Batxilergoan graduatu zen. Batxilergoko ikasketak egin ondoren, Estatu Batuetara joan zen Evanston-eko (Illinois) Northwestern Unibertsitatean gradua egitera. 1957an Ipar-mendebaldeko Arteetan lizentziatu zen eta Parisen eta Madrilen pintura ikasi zuen 1959ra arte.

## Laino-eskulturak

Nakayaren laino-lanak 1992tik izan dira nagusi. 2014ko apirilaren 27an Irene Shum Allenekin izandako elkarrizketa batean, Nakayak azaldu zuen berak ez dituela zuzenean irudiak sortzen bere laino-eskulturekin, baizik eta lainoa tokiko baldintza meteorologikoetara erreakzionatzen duen transduktore mota bat dela. Paisaiak neurri handi batean estatikoa eman dezakeela esan zuen, lainoa sartu arte. Lainoa sartzearekin batera, naturari buruzko istorioak eta informazioa eskuragarriago bihurtzen dira behatzailearentzat. Kenjiro Okazaki artista eta arte kritikariak luze eta zabal idatzi du Nakayaren lanari buruz, eta bere laino lanak bere aita Ukichiro Nakaya zientzialariaren lanarekin lotzen ditu. Okazakik Fujiko Nakayak bideoarekiko eta lainoarekiko zuen interesa bere aitak elurra eta baldintza atmosferikoak erregistratzeko erabili zuen argazki eta zinemarekin alderatzen du.

## Erreferentziak

* ↑ http://www.anarchive.net/nakaya/fn_bio_jp.htm
* ↑ https://ghostarchive.org/varchive/YCQ3jlz-uV4
* ↑ http://www.anarchive.net/nakaya/fn_bio_eng.htm

## Kanpo estekak

* (Ingelesez):Fujiko Nakaya: biografia eta lanak.(PDF)
* Datuak: Q5507426
* Multimedia: Fujiko Nakaya / Q5507426
# Fujiwara no Michinobu

Fujiwara no Michinobu (japonieraz: 藤原道信, 972 – 994ko abuztuaren 25) Heian Aroaren Gorteko partaidea eta poeta japoniarra izan zen. Daijō Daijin Fujiwara no Tamemitsuren eta Fujiwara no Koretada sesshō alabaren hirugarren semea izan zen.
Bere osaba, Fujiwara no Kaneie Genpuku garaian adoptatu zuen. Jushii maila lortu zuen baina oso gazte hil zen, 23 urte zituelarik. Fujiwara no Kintō, Fujiwara no Sanekata eta Fujiwara no Nobukataren adiskidea izan zen.
Bere izena bi antologiren zerrendetan agertzen da: Chūko Sanjūrokkasen eta Ogura Hyakunin Isshu. Michinobu Ason-shū (japonieraz: 道信朝臣集) izenburuko poema-bilduma egin zuen.

## Erreferentziak

* ↑ Peter McMillan (2008) One hundred poets, one poem each: a translation of the Ogura Hyakunin Isshu. New York: Columbia University Press. ISBN 978-0-231-14398-1.

## Kanpo estekak

* (Japonieraz):Fujiwara no Michinoburen gaineko komentarioa.
* (Japonieraz):Fujiwara no Michinoburen poemak.
* Datuak: Q3090635
* Multimedia: Fujiwara no Michinobu / Q3090635
# Fujiwara no Michinaga

Fujiwara no Michinaga (japonieraz: 藤原道長 ?, 966-1027) japoniar politikaria izan zen eta Fujiwara klanaren kontrolen gorena ordezkatu zuen herrialdeko gobernuan. XI. mendearen hasieran de facto gobernatu zuen Japonian, lau enperatrizaren (ez erregina) aita , bi enperadoreren osaba eta beste hiruren aitona baitzen.
Fujiwara no Kaneieren laugarren edo bosgarren semea zen eta ama Tokihime zen. Anaien artean bi errejidore eta bi ezkontide inperial zeuden. Hamabost urterekin hasi zuen bere ibilbide politikoa, baina seme gazteena zenez ez zuen gortean presentzia garrantzitsurik izan bere bi anaiak gaixorik hil ziren arte, 995ean .
Handik aurrera botere politikoa eta gortearen onespena lortzen hasi zen bere senideen gainean, bereziki bere iloba Fujiwara no Korekicha-rena. Nairan izendatu zuten, enperadorearen idazkaria zena eta dokumentuak berrikusten zituena enperadoreak irakurri aurretik.
Handik gutxira, estrategia bati etekina atera zion Michinagak. Historikoki enperadoreek beti izan zuten emazte bat; ordura arte, Ichijō enperadoreak Michinagaren iloba bat zuen emazte bakarra, baina geroago enperadoreak bi enperatrizaren presentzia aldi berean legeztatu zuen; horrela Michinagak aprobetxatu zuen eta bere alaba, Fujiwara no Shōshi, bigarren enperatriz bihurtu zuen 1000. urtean eta Chūgū titulua jaso arazi zuen (lehen enperatrizak Kōgō titulua zuen). Lehenengo enperatrizaren heriotzak boterea bermatu zion Michinagari. Geroago Shoshi enperatrizak bi seme izan zituen: etorkizuneko Go-Ichijō enperadorea eta etorkizuneko Go-Suzaku enperadorea.
1011n Ichijō enperadorea erretiratu zenean, Michinagaren lehengusua zen Sanjō enperadorea igo zen tronura. Garai horretan biek desadostasunak izan zituzten eta Michinagak Sanjō enperadoreari presioa egin zion 1016an Go-Ichijō enperadorearen alde abdikatzeko. Urte honetan Michinagak 1017. urtera arte sesshō errejidore gisa hartuko zuen kargua, baina kanpakuaren boterea usurpatu zuen, nahiz eta horrela izendatu ez izan, ekintza honengatik Mido Kampaku bezala ezagutzen da Michinaga.
Honen ostean 1019an bizitza politikotik erretiratu zen eta ezer gutxi jakin zen berari buruz hil zen arte. Mido Kanpakuki izeneko egunkaria idatzi zuen, Heian Aroko gortearen bizitzari buruzko informazio iturri nagusia dena.

## Kanpo estekak

* Datuak: Q433133
* Multimedia: Fujiwara no Michinaga / Q433133
# Fujisawa (Kanagawa)

Fujisawa (japonieraz: 藤沢市, Fujisawa-shi) Japoniako erdialdean Kanagawa prefeturan dagoen hiria da. 2014ko erroldaren arabera 418.302 biztanle ditu, populazioz prefeturako laugarrena.

## Geografia

Prefeturaren erdialdean dago, Sagami Badiaren ertzean, Kamakura hiri ezagunaren ondoan. Lurraldea luzea eta estua da, iparraldea Sagamino lautadan dago eta hegoaldea, kostaldea, Shonan dunetan.
Bi ibai itsasoratzen dira bertan, Hikichi eta Sakai, eta itsasertzean Enoshima uhartea ere badago.

## Historia

Dagoeneko Jōmon Aroan populatua zegoen lurraldea indusketetan oskol pilaketak aurkitu baitira. Kofun Aroko hilobiak ere aurkitu dira.
Kamakura Aroan hiriburua zen Kamakuratik hain gertu egonik borroka asko izan ziren bertan. Muromachi Aroan Yugyo-ji tenplua eraiki zen eta honen inguruan garatuz joan zen herria. Edo Aroan Tōkaidō errepidearen posta-herri bihurtu zen eta Tokugawa Ieyasuk jauregi bat eraiki zuen bertan.
Meiji berrezarkuntzan Fujisawaren lurraldea bi barrutitan banatzen zen, Kōza eta Kamakura barrutietan hain zuzen ere. 1887an trenbidea iritsi zenean herriak garapen handia izan zuen.
1923ko lurrikarak kalte handiak eragin zizkion Fujisawari, 4.000 etxe inguru suntsituz. 1926an Japoniako Armadako Itsas Artileria eskola ezarri zen bertan eta Tokioko 1964ko Udako Olinpiar Jokoetan belauntzien estropadak bertan jokatu ziren.

## Ondasun nabarmenak

* Enoshima uhartea.
* Shirahata santutegia.
* Shojyoko-ji tenplua (Yugyo-ji).
* Ryuko-ji tenplua.
* Kugenuma hondartza.
* Oba gazteluaren hondarrak.

## Iruditegia

* Enoshima uhartea.
* Enoshima uharteko hondartza.
* Shojyoko-ji tenplua.
* Ryuko-ji tenpluko estupa.
* Kugenuma hondartza.

## Hiri senidetuak

* Miami Beach (AEB) (1959)
* Matsumoto (Nagano) (Japonia) (1961)
* Kunming (Txina) (1981)
* Windsor (Ontario) (Kanada) (1987)
* Boryeong (Hego Korea) (2002)

## Kanpo estekak

* (Japonieraz) Fugisawako webgune ofiziala
* Datuak: Q386661
* Multimedia: Fujisawa, Kanagawa / Q386661
# Fujiko bost aintzirak

Fujiko bost aintzirak (japonieraz: 富士五湖, Fuji-goko) Japoniako mendi altuena den Fuji mendiaren oinarrian dagioen eremuaren izena da, Yamanashi prefeturan.

## Geografia

100.000 biztanle inguru ditu eta 1.000 metroko garaieran dago bataz beste. Hiri handiena Fujiyoshida da, 54.000 biztanlekoa.
Izena Fuji beraren aurreko erupzioetan eratu ziren bost aintzirek ematen diote, mendiaren iparraldean kokaturik daudenak. Beste ingurune aipagarri bat Aokigaharako Jukai basoa da, Japoniako mitologian ezaguna.

## Aintzirak

Kawaguchi aintzira (japonieraz: 河口湖, Kawaguchi-ko) bost aintziren artean ezagunena eta turistikoena da, bere ertzetan hotel ugari ikus daitezke. Uhartea duen aintzira bakarra da.
Motosu aintzira (japonieraz: 本栖湖, Motosu-ko) Japoniako aintzira sakonenetakoa da 140 metrotako sakonera hartzen baitu. 5.000 yenetako biletetan agertzen da.
Sai aintzira (japonieraz: 西湖, Sai-ko) aintziren artean turistikoki gutxien esplotatu dena da. Aokigaharako basoa dauka hegoaldeko ertzean.
Shōji aintzira (japonieraz: 精進湖, Shōji-ko) aintzira txikiena da. Bertakoek arrantza egiten dute ertzetako haitzetatik.
Yamanaka aintzira (japonieraz: 山中湖, Yamanaka-ko) aintzira handiena da eta ekialdean kokaturik dago. Japoniako hirugarren aintzira garaiena da, itsas mailatik 980 metrotara baitago. Eski akuatikoa egiten da bertan.

## Iruditegia

* Kawaguchi aintzira.
* Motosu aintzira.
* Sai aintzira.
* Shōji aintzira.
* Yamanaka aintzira.
* Aokigaharako Jukai basoa.

## Ikus, gainera

* Fuji-Hakone-Izu Parke Nazionala

## Kanpo estekak

* (Ingelesez) Japan-guide.com
* Datuak: Q952163
* Multimedia: Fuji Five Lakes / Q952163
# Fujita eskala

Fujita eskala hobetua :
| EFU | Ezezaguna | - Kalte neurgaitza |
| EF0 | 105–137 km/h | - Kalte arina |
| EF1 | 138–178 km/h | - Kalte neurritsua |
| EF2 | 179–218 km/h | - Kalte nabarmena |
| EF3 | 219–266 km/h | - Kalte larria |
| EF4 | 267–322 km/h | - Kalte suntsitzailea |
| EF5 | >322 km/h | - Kalte sinestezina |
Fujita eskala edo Fujita-Pearson eskala tornadoen indarra neurtzeko eskala bat da, eraikuntzetan eta landaredian eragindako kalteetan oinarritua. 2007tik, herrialde batzuetan, AEB eta Kanada barne, Fujita eskala hobetuak (Enhanced Fujita scale) ordeztu du. Biak, 0tik 5ra doaz: F0 edo EF0 ahulena eta F5 edo EF5 bortitzena izanik.

## Kanpo estekak

* Datuak: Q380770
* Multimedia: Fujita Scale / Q380770
# Fujiwara klana

Fujiwara klana (japonieraz: 藤原氏, Fujiwara-uji, Fujiwara-shi) Japoniako erregeorde familia boteretsu bat izan zen, Sessho eta Kanpaku karguen monopolioa zuena. Klanaren sortzailea, Nakatomi no Kamatari (614-669) izan zen, klase baxuko noble bat, Fujiwara abizena, Tenji enperadoreagandik jaso zuena.
Postu politikoak, Asuka aroaren erdialdean lortzen hasi ziren, VII. mendean, hala ere, Heian aroan, familiako kideek, ia lau mendez, Japoniako Enperadorearen hurbileneko laguntzaileak izango ziren erregimen politiko bat ezarri zuten, 1156an gertatu zen Hōgen matxinadararte, non Taira klana eta Minamoto klana, gerra zibil batean elkarren artean borrokan hasten diren, eta, gerra hau, 1180 eta 1185 bitartean Genpei Gerrak direlakoetan okertuz.
Minamoto no Yoritomok bere burua, 1192an shogun izendatu zuenean, Fujiwaratarren boterea gainbehera joaten hasi zen, eta, XIII. mendearen hasieran bost familiatan banatu ziren: Konoe, Takatsukasa, Kujo, Nijo eta Ichijo. Bost familia hauek, euren artean banatuko zituzten sessho eta kanpaku karguak, baina ez ordurarte haina botererekin.
Hala ere, Fujiwara klanak, bere kideetako batzuk, Enperadoreen gertuko aholkulari, erregeorde eta ministro bezala mantenduko zituen baita XX. menderarte ere, Fumimaro Konoe eta Morihiro Hosokawa lehen ministroen kasuan bezala.

## Erregeordeak

| Erregeordea | Bizitza | Sessho | Kampaku |
| Yoshifusa | 804-872 | 866-872 | |
| Mototsune | 836-891 | 876-884 | 887-890 |
| Tadahira | 880-949 | 930-941 | 941-949 |
| Saneyori | 900-970 | 969-970 | 967-969 |
| Koretada | 924-972 | 970-972 | |
| Kanemichi | 925-977 | | 973-977 |
| Yoritada | 924-989 | | 977-986 |
| Kaneie | 929-990 | 986-990 | 990 |
| Michitaka | 953-995 | 990-993 | 993-995 |
| Michikane | 961-995 | | 995 |
| Michinaga | 966-1028 | 1016-1017 | |
| Yorimichi | 990-1074 | 1017-1020 | 1020-1068 |
| Norimichi | 997-1075 | | 1068-1075 |
| Morozane | 1042-1101 | 1087-1091 | 1075-1087, 1091-1094 |
| Moromichi | 1062-1099 | | 1094-1099 |
| Tadazane | 1078-1162 | 1107-1114 | 1106-1107, 1114-1121 |
| Tadamichi | 1097-1164 | 1123-1129, 1142-1151 | 1121-1123, 1129-1142, 1151-1158 |
| Motozane | 1143-1166 | 1165-1166 | 1158-1165 |
| Motofusa | 1144-1230 | 1166-1173 | 1173-1179 |
| Moroie | 1172-1238 | 1184 | |

## Kanpo estekak

* Datuak: Q641628
* Multimedia: Fujiwara clan / Q641628
# Fujifilm

Fujifilm (japonieraz 富士フイルム株式会社 Fujifuirumu Kabushiki-kaisha), baita Fujifilm Holdings Corporation, Fuji, FUJiFILM ere, Japoniako optika enpresa eta argazki makina ekoizle bat da. Tokio hiriburuan egoitza du.
1934an sortua izan zen.

## Iruditegia

* Fuji X100
* Fujifilm FinePix F30
* Fujifilm FinePix S5000
* Fuji Finepix S6000

## Kanpo estekak

* Fujifilm enpresaren webgunea (Ingelesez)
* Datuak: Q164740
* Multimedia: Fujifilm / Q164740
# Garraio-sare

Garraio-sarea eremu batean produktuak eta pertsonak garraiatzeko erabiltzen diren errepide, bide, burdinbide eta beste azpiegituren multzoa da, garraioa era eta efizienteenean egiteko elkarren artean loturik, bereziki oso urbanizatuta dauden eskualdetan. Garraio-sare batek garraio-modu zenbait har ditzake bere baitan (trena, autobusa, ...).

## Kanpo estekak

* Datuak: Q924286
* Multimedia: Transport networks / Q924286
# Garrafão do Norte

Garrafão do Norte Brasilgo udalerri bat da, Pará estatuan kokatua. 24.703 biztanle ditu 1.599,028 km²ko eremuan.

## Ikus, gainera

* Pará

## Kanpo estekak

* Datuak: Q2008750
* Multimedia: Garrafão do Norte / Q2008750
# Garraio intermodal

Garraio intermodala garraio mota bat da, garraiobide desberdinen bidez erabiltzeko diseinatutako karga-unitate bakarra (normalean edukiontziak) erabiltzen duena.

## Kanpo estekak

* Datuak: Q1675313
# Garraio aktibo

Garraio aktiboa zelula mintzean gertatzen den garraio mota bat da, hainbat ioi eta substantziak kontzentrazio-gradientearen aurka mugitzen dituena. Gradientearen aurkako mugimendu horrek energia behar du.
Prozesu honi esker zelulak funtsezko elikagaiak lortzen ditu hauen kanpoko kontzentrazioa urria denean, bizidun prokariotoen kasuan berebiziko garrantzia duena. Garraio aktiboak energiaren beharra du (ATParen hidrolisitik edo protoi-gradiente batetik eskuratzen dena) eta baita proteina garraiatzaileak ere, sartu behar den substantzia zelula barnealdera eramaten dutenak.
Gluzidoak, aminoazidoak eta sodio eta potasio bezalako ioiak ohi dira garraio mota honetan lekualdatzen diren gaiak.
Proteina garraiatzaileak espezifikotasun handia dute. Horrek esan nahi du molekula mota bakar batek eraginda aritzen direla; beste batzuek, ordea, familia kimiko bereko molekulekiko afinitatea erakusten dute.
Garraio aktiboa hiru motakoa izan daiteke, proteina garraiatzaileen aritzeko moduaren arabera:
-uniporter: garraio mota honetan proteinek norabide bakar batean mugitzen dituzte loturiko molekulak.
-antiporter: proteinek molekula bat zelula mintzaren alde batera eta, aldi berean, beste substantzia bat aurkako norabidean garraiatzen dituztenean. Garraio mota honi kogarraioa ere esaten zaio.
-symporter: gai bat beste gairen batekin batera, protoi batekin (H$^+$) sarritan, garraiatzen denean.
Iturri energetikoari dagokionez, garraio aktibo primarioaz edo oinarrizko garraio aktiboaz hitz egiten da erabilitako energia ATParen hidrolisitik datorrenean (ATParen hidrolisiak aktibatu egiten du proteina garraiatzailea). Garraio aktibo sekundarioan, aldiz, indar protoi-higiarazleak ematen du prozesuak behar duen energia.

## Sodio-potasio ponpa

Ponpa honek organismoaren zelula guztietan dihardu. Oinarrizko garraio aktiboaren adibidea da, uniporter motakoa: ponpak sodio ioia (Na$^+$) zelulatik kanporatu, eta potasio ioiaren (K$^+$) sarrera eragiten du, ioi horien gradientearen aurka. Proteina garraiatzaileek parte hartzen dute prozesuan, ATParen hidrolisiarekin aktibatzen direlarik.
Ponpak sartzen duen potasioa (K$^+$) baino sodio gehiago (Na$^+$) kanporatzen duenez, zelulak karga negatiboa hartzen du bere inguruarekiko. Neuronen kasuan, atseden egoeran, zelulen barnealdearen eta kanpoaldearen arteko ioien kontzentrazio ezberdinak mintz potentzial deritzona sortzen du (-70 mv ingurukoa). Potentziala negatiboa da mintzaren barnealdeak karga negatibo gehiago duelako kanpoaldeak baino.

## Kanpo estekak

* Datuak: Q304618
* Multimedia: Active transport / Q304618
# Garraio-agiri

Garraio-agiri edo igortze-orria salerosketa batean eskatutako salgaiak zehaztu eta bezeroari helarazi zaizkiela egiaztatzen duen agiria da. Salgaiak jasotzeko unean, garraio-agiria izenpetu egin behar izaten du bezeroak. Horrela, saltzaileak salgaiak eskuetaratu direlako ziurtagiria jasotzen du, eta erosleak izenpetu aurretik eskatutako salgaiak eskaera-orrian zehaztu zenarekin bat datorrela ziurtatzen du.

## Erreferentziak

* ↑ «garraio-agiri» www.euskadi.eus (Noiz kontsultatua: 2022-01-20).
* ↑ «bordereau | dictionnaire électronique français-basque | Nola Erran» nolaerran.org (Noiz kontsultatua: 2022-01-20).

## Kanpo-estekak

* Datuak: Q1508518
* Multimedia: Shipping lists / Q1508518
# Fournes-Cabardès

Fournes-Cabardès ( frantsesez eta ofizialki: Fournes-Cabardès) Okzitaniako udalerria da. Administratiboki Aude departamenduko Frantziako udalerria da, Languedoc-Rousillon eskualdean.

## Ikus, gainera

* Aude departamenduko udalerrien zerrenda

## Kanpo estekak

* Datuak: Q631729
* Multimedia: Fournes-Cabardès / Q631729
# Fourneaux (Mantxa)

Fourneaux Frantziako udalerria da, Mantxa departamenduan dagoena, Normandia eskualdean. 2013an 81 biztanle zituen.

## Demografia
### Biztanleria

2007an Fourneaux udalerrian erroldatutako biztanleak 81 ziren. Familiak 36 ziren, horien artean 8 pertsona bakarrekoak ziren (8 bakarrik bizi ziren gizonak), 16 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 42 etxebizitza zeuden, 35 familiaren etxebizitza nagusia ziren, 3 bigarren erresidentzia ziren eta 4 hutsik zeuden. 41 etxeak ziren eta 1apartamentu bat zen. 35 etxebizitza nagusietatik 29 bere jabearen bizilekua ziren, 4 alokairuan okupaturik zeuden eta 2 doan lagata zeuden; 1ek bi gela zituen, 2 etxek hiru zituzten, 8 etxek lau zituzten eta 24 etxek bost zituzten. 31 etxek euren parking plaza propioa zuten azpian. 19 etxetan ibilgailu bat zegoen eta 14 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Fourneaux udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 0 |
| 0 | 75-79 | 8 |
| 4 | 70-74 | 4 |
| 0 | 65-69 | 4 |
| 4 | 60-64 | 0 |
| 0 | 55-59 | 0 |
| 8 | 50-54 | 4 |
| 4 | 45-49 | 12 |
| 4 | 40-44 | 0 |
| 4 | 35-39 | 0 |
| 0 | 30-34 | 4 |
| 0 | 25-29 | 0 |
| 4 | 20-24 | 8 |
| 0 | 15-19 | 12 |
| 0 | 10-14 | 0 |
| 8 | 5-9 | 4 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 50 ziren, horien artean 29 aktiboak ziren eta 21 inaktiboak ziren. 29 pertsona aktiboetatik 29 lanean zeuden (13 gizon eta 16 emakume) eta 1 langabezian (1 emakume eta 1 emakume). 21 pertsona inaktiboetatik 13 erretiraturik zeuden, 5 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2000. urtean Fourneaux udalerrian 13 nekazaritza-ustiategi zeuden, 318 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1003425
* Multimedia: Fourneaux (Manche) / Q1003425
# Fourni

Fourni edo Fournoi Uharteak (grezieraz: Φούρνοι Κορσέων Foúrnoi Korséon), Egeo itsasoan kokatutako greziar uharte gutxi batzuez osatutako artxipelago txiki bat da, Ikaria, Samos eta Patmos uharteen artean. Izena uharte nagusia denetik hartzen du artxipelagoak.
Bi uharte nagusiak, Fourni eta Thymaina, dira bakarrik biztanleak dituztenak, baina uda partean Ágios Minás (hauen ekialdean kokatua) delakoan ere izaten da jenderik.

## Kanpo estekak

* Datuak: Q608379
* Multimedia: Fournoi Korseon / Q608379
* Artikulu hau, osorik edo zatiren batean, frantsesezko Wikipediako «Fourni» artikulutik itzuli da; zehazki, 2021-06-14eko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
# Fredericktown (Ohio)

Fredericktown Ohioko herri bat da. Knox konderrian kokatua dago. 2010ean 2.493 biztanle zituen, 5,11 kilometro koadrotan banatuta.

## Ikus, gainera

* Knox konderria

## Kanpo estekak

* Datuak: Q2666999
* Multimedia: Fredericktown, Ohio / Q2666999
# Fredericksburg (Indiana)

Fredericksburg Indianako herri bat da. Washington konderrian kokatua dago. 2010ean 85 biztanle zituen, 2,57 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q3037399
* Multimedia: Fredericksburg, Indiana / Q3037399
# Fredericksburg udalerria, Chickasaw konderria (Iowa)

Fredericksburg udalerria Ameriketako Estatu Batuetako Iowa estatuko udalerri bat da, Chickasaw konderrian. Azken zentsuaren arabera 932 biztanle zituen, 35.92 milia karratu (93.0 km$^2$) eremuan.

## Ekonomia

2020ko zentsuaren arabera, Fredericksburg udalerriak 465 etxebizitza zeuden. Per capita diru-sarrerak 33.214 estatubatuar dolar ziren.

## Kanpo estekak

* Datuak: Q1892352